अहे मोरा पिछुअड़ा लवँगिया के गछिया।
 लवँग चुअले सारी रात हे।
 अहे लवँग चुनि चुनि सेजिया डँसवलों।
 अहे ताहि पइसि सुतले, दुलहा कवन दुलहा।
 जउरे सजनवा केरा धिया हे।
 अहे ओते ओते सुतहु कवन सुगइ।
 अहे अतिना बचनियाँ जब सुनत कवन सुगइ।
 रोअत नइहरवा चलि जाय हे।
 अहे मोरा पिछुअड़वा मलहवा रे भइया।
 अहे राति अमल बहिनी अतही गँवावऽ।
 अहे भला जनि बोलइ भइया, मलहवा भइया।
 तोरो बोली मोहिं न सोहाय हे।
 अहे चान सुरुज अइसन अपन परभु तेजलों।
 अहे एके नइया आवले लवँग इलाइची।
 दोसरे नइया आवे पाकल पान हे।
 अहे तीसरे नइया आवलें ओहे पनखउका। 